Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5372

1. Bevezető 1.1 A következő anyag útmutatót biztosít a járató repülésbiztonsági dokumentum rendszerének kidolgozásához és megszervezéséhez. Vegyék figyelembe, hogy a dokumentációs rendszer kidolgozása összetett feladat és ezért a rendszer részét képező minden egyes dokumentum módosítása hatással lehet az egész rendszerre. Az üzemeltetési dokumentumok elkészítésére vonatkozó irányelveket az állami, kormány és ipari szervek dolgozták ki és ezek a járatók rendelkezésére állnak. Mindazonáltal a járatók számára nehézséget jelenthet ezek átfogó felhasználása, mivel az irányelvek csak több különböző kiadványból szerezhetők be. 1.2 Az üzemeltetési dokumentumok kidolgozásához alkalmazható útmutató elsősorban a kiadvány szerkesztésére vonatkozik, csak ritkán terjed ki az üzemeltetési dokumentum teljes körű elkészítésére. Nagyon fontos, hogy az egyes anyagok egymással összhangban, az előírásokkal, a gyártói rendelkezésekkel és az emberi tényezők alapelveivel egybehangzók legyenek. Fontos továbbá a szervezeti és alkalmazási egység biztosítása. Ezért a hangsúly az átfogó kidolgozáson van, az üzemeltetési dokumentumok közös rendszerként alkalmazandók. 1.3 A jelen melléklet anyaga a járató (üzemeltető) repülésbiztonsági dokumentum rendszerének kidolgozási eljárásával foglalkozik annak érdekében, hogy az a II. szakasz 1. fejezet 1.1.10 pontnak megfelelő legyen. Az útmutató nemcsak a tudományos kutatás, hanem a legutóbbi ipari gyakorlatok felhasználásával, különös hangsúllyal a magas szintű gyakorlati felhasználhatóságra készült.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes